CELEX: 32007R0828
Language: sk
Date: 2007-07-13 00:00:00
Title: Nariadenie Komisie (ES) č. 828/2007 z  13. júla 2007 o trvalom a dočasnom povolení určitých doplnkových látok v krmivách (Text s významom pre EHP)

14.7.2007   
            
            
               SK
            
            
               Úradný vestník Európskej únie
            
            
               L 184/12
            
         
      NARIADENIE KOMISIE (ES) č. 828/2007
   z 13. júla 2007
   o trvalom a dočasnom povolení určitých doplnkových látok v krmivách
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3, článok 9d ods. 1 a článok 9e ods. 1,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat.
            
         
               (2)
            
            
               V článku 25 nariadenia (ES) č. 1831/2003 sa ustanovujú prechodné opatrenia týkajúce sa žiadostí o povolenie kŕmnych doplnkových látok predložených v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
            
         
               (3)
            
            
               Žiadosti o povolenie doplnkových látok uvedených v prílohách k tomuto nariadeniu boli predložené pred dňom začatia uplatňovania nariadenia (ES) č. 1831/2003.
            
         
               (4)
            
            
               Úvodné pripomienky k týmto žiadostiam podľa článku 4 ods. 4 smernice 70/524/EHS boli postúpené Komisii pred dňom začatia uplatňovania nariadenia (ES) č. 1831/2003. S uvedenými žiadosťami sa preto aj naďalej zaobchádza v súlade s článkom 4 smernice 70/524/EHS.
            
         
               (5)
            
            
               Používanie prípravku endo-1,4-beta-xylanázy produkovanej mikroorganizmom Trichoderma longibrachiatum (MUCL 39203) bolo prvýkrát dočasne povolené na výkrm kurčiat nariadením Komisie (ES) č. 1436/98 (3). Na podporu žiadosti o povolenie uvedeného prípravku bez časového obmedzenia na výkrm kurčiat boli predložené nové údaje. Z posúdenia vyplýva, že podmienky na takéto povolenie stanovené v článku 3a smernice 70/524/EHS sú splnené. Používanie uvedeného prípravku podľa prílohy I k tomuto nariadeniu by sa preto malo povoliť bez časového obmedzenia.
            
         
               (6)
            
            
               Používanie prípravku endo-1,4-beta-xylanázy produkovanej mikroorganizmom Trichoderma longibrachiatum (IMI SD 135) bolo prvýkrát dočasne povolené na výkrm moriek nariadením Komisie (ES) č. 1353/2000 (4). Na podporu žiadosti o povolenie uvedeného prípravku bez časového obmedzenia pre morky boli predložené nové údaje. Z posúdenia vyplýva, že podmienky na takéto povolenie stanovené v článku 3a smernice 70/524/EHS sú splnené. Používanie uvedeného prípravku podľa prílohy II k tomuto nariadeniu by sa preto malo povoliť bez časového obmedzenia.
            
         
               (7)
            
            
               Na podporu žiadosti o povolenie prípravku Phaffia rhodozyma (ATCC SD-5340) bohatej na astaxantín na štyri roky pre lososy a pstruhy boli predložené nové údaje. Európsky úrad pre bezpečnosť potravín (EFSA) predložil 25. januára 2006 svoje stanovisko týkajúce sa používania tohto prípravku. Z posúdenia vyplýva, že podmienky na takéto povolenie stanovené v článku 9e ods. 1 smernice 70/524/EHS sú splnené. Používanie uvedeného prípravku podľa prílohy III k tomuto nariadeniu by sa preto malo dočasne povoliť na štyri roky.
            
         
               (8)
            
            
               Z posúdenia týchto žiadostí vyplýva, že by sa mali vyžadovať určité postupy na ochranu pracovníkov pred vystavením doplnkovým látkam uvedeným v prílohách. Takáto ochrana by sa mala zabezpečiť uplatňovaním smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (5).
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe I patriaci do skupiny „enzýmy“ sa bez časového obmedzenia povoľuje ako doplnková látka vo výžive zvierat podľa podmienok stanovených v uvedenej prílohe.
   Článok 2
   Prípravok uvedený v prílohe II patriaci do skupiny „enzýmy“ sa bez časového obmedzenia povoľuje ako doplnková látka vo výžive zvierat podľa podmienok stanovených v uvedenej prílohe.
   Článok 3
   Prípravok uvedený v prílohe III patriaci do skupiny „farbivá vrátane pigmentov“ sa dočasne povoľuje na štyri roky ako doplnková látka vo výžive zvierat podľa podmienok stanovených v uvedenej prílohe.
   Článok 4
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júla 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (2)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (3)  Ú. v. ES L 191, 7.7.1998, s. 15.
   
      (4)  Ú. v. ES L 155, 28.6.2000, s. 15.
   
      (5)  Ú. v. ES L 183, 29.6.1989, s. 1. Smernica naposledy zmenená a doplnená smernicou Európskeho parlamentu a Rady 2007/30/ES (Ú. v. EÚ L 165, 27.6.2007, s. 21).
   
      PRÍLOHA I
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva
               
            
                  Enzýmy
               
            
                  E 1641
               
               
                  Endo-1,4-beta-xylanáza
                  EC 3.2.1.8
               
               
                  Prípravok endo-1,4-beta-xylanázy produkovanej mikroorganizmom Trichoderma longibrachiatum (MUCL 39203) s minimálnou aktivitou:
                  
                               
                           
                           
                              V tuhom stave: 1 500 AXC/g1 (1)
                              
                           
                        
                               
                           
                           
                              V kvapalnom stave: 200 AXC/ml
                           
                        
               
                  Výkrm kurčiat
               
               
                  —
               
               
                  55 AXC
               
               
                  —
               
               
                  
                              1.
                           
                           
                              V pokynoch na použitie doplnkovej látky a premixu je potrebné uviesť teplotu skladovania, dobu použiteľnosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva: 55 – 100 AXC.
                           
                        
                              3.
                           
                           
                              Na použitie v kŕmnej zmesi bohatej na neškrobové polysacharidy (hlavne arabinoxylány), napr. obsahujúcej viac ako 50 % pšenice.
                           
                        
               
                  Bez časového obmedzenia
               
            
         (1)  1 AXC je množstvo enzýmu, ktorým sa uvoľní 17,2 mikromól redukujúcich cukrov (ekvivalentov maltózy) zo xylánu z ovsa za minútu pri pH 4,7 a teplote 30 °C.
   
   
      PRÍLOHA II
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva
               
            
                  Enzýmy
               
            
                  E 1617
               
               
                  Endo-1,4-beta-xylanáza
                  EC 3.2.1.8
               
               
                  Prípravok endo-1,4-beta-xylanázy produkovanej mikroorganizmom Trichoderma longibrachiatum (IMI SD 135) s minimálnou aktivitou:
                  
                               
                           
                           
                              V tuhom stave: 6 000 EPU/g1 (1)
                              
                           
                        
                               
                           
                           
                              V kvapalnom stave: 6 000 EPU/ml
                           
                        
               
                  Výkrm moriek
               
               
                  —
               
               
                  1 050 EPU
               
               
                  —
               
               
                  
                              1.
                           
                           
                              V pokynoch na použitie doplnkovej látky a premixu je potrebné uviesť teplotu skladovania, dobu použiteľnosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva: 1 050 – 3 000 EPU.
                           
                        
                              3.
                           
                           
                              Na použitie v kŕmnej zmesi bohatej na neškrobové polysacharidy (hlavne arabinoxylány), napr. obsahujúcej viac ako 40 % pšenice.
                           
                        
               
                  Bez časového obmedzenia
               
            
         (1)  1 EPU je množstvo enzýmu, ktorým sa uvoľní 0,0083 mikromól redukujúcich cukrov (ekvivalentov xylózy) zo xylánu z ovsených pliev za minútu pri pH 4,7 a teplote 30 °C.
   
   
      PRÍLOHA III
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  mg/kg kompletného krmiva
               
            
                  Farbivá vrátane pigmentov
               
            
                  E 161y
               
               
                  
                     Phaffia rhodozyma
                  
                  bohatá na astaxantín
                  (ATCC SD-5340)
               
               
                  Koncentrovaná biomasa mŕtvych kvasiniek Phaffia rhodozyma (ATCC SD-5340) obsahujúca najmenej 10,0 g astaxantínu na kg doplnkovej látky.
               
               
                  Losos
               
               
                  —
               
               
                  —
               
               
                  100
               
               
                  Maximálny obsah je vyjadrený ako astaxantín.
                  Použitie je povolené iba od veku 6 mesiacov.
                  Zmes doplnkovej látky s kantaxantínom je povolená pod podmienkou, že celková koncentrácia astaxantínu a kantaxantínu neprekročí 100 mg/kg kompletného krmiva.
               
               
                  3. augusta 2011
               
            
                  Pstruh
               
               
                  —
               
               
                  100